প্ৰথম পৰ্যায়ৰ লোকসভা নিৰ্বাচনৰ প্ৰচাৰৰ বাবে আজি উত্তৰ-পূৱত উপস্থিত হৈছে বিজেপিৰ ৰাষ্ট্ৰীয় সভাপতি অমিত শ্বাহ। ইতিমধ্যে ডিব্ৰুগড় বিমান বন্দৰত উপস্থিত হোৱা অমিত শ্বাহক মুখ্য মন্ত্ৰী সৰ্বানন্দ সোণোৱাল, হিমন্ত বিশ্ব শৰ্মা, ডিব্ৰুগড়ৰ বিজেপি প্ৰাৰ্থী ৰামেশ্বৰ তেলী আৰু অসম ৰাজ্যিক বিজেপিৰ প্ৰভাৰী মহেন্দ্ৰ সিঙে আদৰণি জনায়।
ডিব্ৰুগড়ৰ পৰা অৰুণাচল প্ৰদেশলৈ ৰাওনা হোৱা বিজেপিৰ সভাপতিগৰাকীয়ে অসম, অৰুণাচল প্ৰদেশ আৰু মণিপুৰত তিনিখন নিৰ্বাচনী সভাত অংশগ্ৰহণ কৰিব।
ৰাতিপুৱা ৯.৩০ বজাত অৰুণাচৰ বৰডুমচাৰ জেনেৰেল গ্ৰাউণ্ডত অনুষ্ঠিত হ'বলগীয়া জনসভাত অংশলৈ বিজেপিৰ প্ৰাৰ্থী কিৰেন ৰিজিজু আৰু টাপিৰ গাওৰ হৈ নিৰ্বাচনী প্ৰচাৰ চলাব শ্বাহে। অৰুণাচলৰ জনসভাৰ পাছত দুপৰীয়া ১২.৩০ বজাত মণিপুৰৰ থৌবালৰ ৱাংজিঙ কডমপ'কপি লামপাকত নিৰ্বাচনী সভাত অংশ ল'ব অমিত শ্বাহে।
আনহাতে, আবেলি ৩.৩০ বজাত অসমৰ নগাওঁ আৰু কলিয়াবৰ লোকসভা সমষ্টিৰ বিজেপি প্ৰাৰ্থী ক্ৰমে ৰূপক শৰ্মা আৰু মনিমাধৱ মহন্তৰ হৈ জাগীৰোডৰ আঁহতগুৰি ম'হযুঁজ পথাৰত অনুষ্ঠিত হ'বলগীয়া বিশাল জনসভাত অংশ ল'ব বিজেপিৰ ষ্টাৰ কেম্পেইনাৰ জনে।
উল্লেখযোগ্য যে, প্ৰথম পৰ্যায়ৰ নিৰ্বাচনৰ প্ৰচাৰৰ বাবে দ্বিতীয় বাৰৰ বাবে অসমত উপস্থিত হয় বিজেপিৰ সভাপতিগৰাকী। ইয়াৰ পূৰ্বেও কলিয়াবৰ আৰু যোৰাহাট লোকসভা সমষ্টিত ২৮ মাৰ্চত নিৰ্বাচনী প্ৰচাৰ চলাইছিল শ্বাহে।
ডিব্ৰুগড় বিশ্ববিদ্যালয়ৰ ৰেগিং কাণ্ডঃ কোন দায়ী?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
